
Ministru kabineta rīkojums Nr. 832
Rīgā 2023. gada 4. decembrī (prot. Nr. 59 58. §)
Par finanšu līdzekļu piešķiršanu no valsts budžeta programmas 02.00.00 "Līdzekļi neparedzētiem gadījumiem"
· 1. Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Satiksmes ministrijai finansējumu 15 000 000 euro apmērā, lai nodrošinātu sabiedriskā transporta pakalpojumu nepārtrauktību un kompensētu sabiedriskā transporta pakalpojumu sniedzējiem zaudējumus par sniegtajiem sabiedriskā transporta pakalpojumiem 2023. gada ceturtajā ceturksnī, no tiem:
· 1.1. 10 411 090 euro – reģionālajos pasažieru pārvadājumos ar autobusiem;
· 1.2. 4 588 910 euro – reģionālajos pasažieru pārvadājumos ar vilcieniem.
· 2. Satiksmes ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu līdzekļu piešķiršanai atbilstoši šā rīkojuma 1. punktam.

